ນາຍພົນ ສຫລ ຫວັງວ່າ ເຂດກັນຊົນ ຢູ່ຢູເຄຣນ ຈະເຮັດໃຫ້ວິກິດການ ສະຫງົບລົງ (ວີດີໂອ)
​ເຖິງ​ຢ່າງ​ໃດ​ກໍ​ດີ ພົນ​​ເອກ Philip Breedlove ​​ແຫ່ງກອງທັບ​ອາກາດສະຫະລັດ ກ່າວ​ວ່າ ສະຖານະ​ການ​ໃນ​ປັດຈຸບັນ “ຍັງບໍ່​ດີ” ​​ເພາະ​ຍັງ​ມີທະຫານຣັດ​ເຊຍ​ ຢູ່​ໃນ​ຢູ​ເຄຣນ.
ຜູ້ບັນຊາການທະຫານສູງສຸດກຸ່ມເນໂຕ້ກ່າວວ່າ ທ່ານມີຄວາມ ຫວັງວ່າ ຂໍ້ຕົກລົງກັນໃໝ່ເພື່ອຈັດຕັ້ງເຂດກັນຊົນຂຶ້ນ ລະຫວ່າງ ພວກທະຫານລັດຖະບານຢູເຄຣນ ແລະພວກຫົວແບ່ງແຍກນິຍົມ ຣັດເຊຍນັ້ນ ຈະເຮັດໃຫ້ວິກິດການງຽບສະຫງົບລົງ ເຖິງຢ່າງໃດກໍດີ ພົນເອກ Philip Breedlove ແຫ່ງກອງທັບອາ ກາດສະຫະລັດ ກ່າວວ່າ ສະຖານະການໃນປັດຈຸບັນ ເພາະຍັງມີພວກທະຫານຣັດເຊຍ ຢູ່ໃນຢູເຄຣນຢູ່ ພົນເອກ Breedlove ກ່າວວ່າ ຂໍ້ຕົກລົງຢຸດຍິງທີ່ໄດ້ລົງນາມກັນ ໃນຕົ້ນເດືອນນີ້ ແມ່ນເປັນ  ໂດຍທີ່ລະດັບ ຕ່າງໆຂອງຄວາມຮຸນແຮງທີ່ເກີດຂຶ້ນໃນຫວ່າງບໍ່ເທົ່າໃດມື້ຜ່ານມານີ້ ແມ່ນສູງເທົ່າກັນກັບລະດັບກ່ອນການຢຸດຍິງນັ້ນ ພາຍໃຕ້ຂໍ້ຕົກລົງສະບັບໃໝ່ທີ່ໄດ້ບັນລຸກັນໃນນະຄອນ Mink ໃນວັນເສົາວານນີ້ ພວກທະ ຫານຂອງຢູເຄຣນ ແລະພວກຫົວແບ່ງແຍກຈະຕ້ອງໄດ້ຖອນພວກປືນໃຫຍ່ຂອງຕົນ ຄືນ ໄປ 15 ຫຼັກກິໂລແມັດຈາກເຂດແນວໜ້າ ເພື່ອຈັດຕັ້ງເຂດກັນຊົນ ໄລຍະ 30 ຫຼັກກິໂລແມັດ ຂໍ້ຕົກລົງທີ່ເອີ້ນກັນວ່າ “ບັນທຶກຄວາມເຂົ້າໃຈ Minsk” ຍັງບັງຄັບໃຫ້ ທັງສອງຝ່າຍ ຖອນທະຫານ “ຮັບຈ້າງຕ່າງປະເທດ” ທັງໝົດອອກຈາກເຂດຂັດແຍ້ງກັນ ໃນພາກຕາເວັນອອກຂອງຢູເຄຣນ ມົສກູ ໄດ້ປະຕິເສດຕໍ່ຂໍ້ກ່າວຫາຈາກຝ່າຍຢູເຄຣນ ແລະພວກປະເທດຝ່າຍຕາເວັນຕົກ ທີ່ວ່າ ທະຫານຣັດເຊຍໄດ້ທຳການສູ້ລົບຄຽງບ່າຄຽງໄຫລ່ກັນ ກັບພວກກະບົດນັ້ນ ແຕ່ນາຍພົນ Breedlove ກ່າວວ່າ ຍັງມີກອງກຳລັງຂອງຣັດເຊຍ ຢູ່ໃນພາກຕາເວັນອອກ ຂອງຢູເຄຣນນັ້ນຢູ່ ເຖິງແມ່ນຈຳນວນທະຫານເຫຼົ່ານີ້ ໄດ້ຫລຸດລົງກໍຕາມ